Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A rádiózásról és a televíziózásról szóló 1996. évi I. törvény (médiatörvény) 145. §-a azt rögzítette, hogy a Magyar Rádió mûsorainak terjesztéséhez a törvény hatálybalépésekor használt három 66,0–73,0 MHz frekvenciasáv közül kettõ a
Paragraph Index: 1784

2005. október 17-én a Magyar Rádió Rt. székházában tartott újabb megbeszélésen létrehoztak egy bizottságot, melybe az országos kisebbségi önkormányzatok által kijelölt médiaszakembereket is meghívták. A bizottság az OIRT sáv leállását követõ helyzettel foglalkozott. Az egyeztetések során a hazai nemzeti kisebbségek rendkívül nyitottan, együttmûködõen tárgyaltak. Elfogadták a Magyar Rádió Rt. vezetõinek elképzelését egy új, önálló középhullámú hálózat létrehozására, de támogathatónak tartották az ORTT álláspontját is, mely szerint a nemzetiségi adások jövõjére vonatkozó megoldás csak a jelenleg meglévõ MR frekvenciakészlet felhasználásával kereshetõ. Ennek megfelelõen a kisebbségek országos önkormányzatai azt javasolták, hogy a nemzetiségi anyanyelvû mûsorokat a Bartók Rádió CCIR frekvenciahálózatán sugározzák, ami késõbbi fejlesztést is lehetõvé tesz. A Magyar Rádió Rt. véleménye szerint a nemzetiségi mûsorokat önálló hálózaton kell sugározni, a több órás idegen nyelvû mûsorelemek magyar nyelvû programstruktúrába történõ illesztése ugyanis szakmai szempontból vitatható. A rendelkezésükre álló, tematikus mûsorszolgáltatást biztosító CCIR FM hálózatokon a jövõben sem kívánnak olyan mûsorelemekkel megjelenni, melyek ellentétesek az adóprofilokkal, és a hallgatottság hátrányos megváltoztatását eredményezhetik. Meggyõzõdésük, hogy a törvényben elõírt kötelezettségeknek egymás zavarása nélkül, földi mûsorszórással kizárólag egy országos (DAB) digitális közszolgálati multiplex keretein belül lehet eleget tenni.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes